
 फांतोडेचीं पांच जाल्लीं. उजवाडचेंच आशिल्लें.



 बाबाच्या सायकलीर बसून वतना चिन्नीक एक जांबय आयली.



 शाळेंत वच्चे पयलीं चिन्नी बापायक बेकरींत काम करपाक मदत करतालें.


















 बापायन शटराक धक्को दिलो आनी शटर कुरकुरलें.






 “आज कितें आसा सांग पळोवया” बाबान हांसून विचारलें.






 चिन्नीन उडकी मारीत म्हणलें, “आयज विमलाचो वाडदीस.”






 विमला चिन्नीची घट्ट इश्टीण.
 
 



 तुका विमलाक दिवपाक आयज केक करपाक आवडटलो?” बाबान विचारलें.






 “हय हय, सामको...” चिन्नीक खोस जाली.






 कोठे कुडींतल्यान ताणें केक करपाक कितें कितें लागता तें सामान हाडलें.






 मैदो



 लोणी



 साखर



 बेकींग पावडर



 तांतयां



 दूध












 “चॉकलेट घालचो ना रे बाबा?” चिन्नीन विचारलें.



 “विमलाक चॉकलेट खूब आवडटा.”



 तशें पळोवपाक गेल्यार चॉकलेट चिन्नीच्याय खूब आवडीचें.






 “बेस बरें जातलें!” बाबान म्हणलें.






 ताणें कोको पावडर हाडली आनी एका आयदनांत घाली.









 चिन्नीन आयदन म्हऱ्यांत घेवन वास घेतलो आनी म्हणलें, “आंवय, ही चॉकलेट कशी दिसचना” “आक्शीऽऽऽ,” कोको पावडरी खातीर शींक आयली.






 “आगो चिन्नी आयक म्हजें, आमी जेन्ना कोको पावडर, लोणी आनी साखर भरसयतात, तेन्नाच चॉकलेट जाता.” बाबान समजायलें.
 
  आक्शीऽऽऽ!
 






 “अरे वा! जादू मरे हो बाबा,” चिन्नीन अजापीत जावन म्हणलें.






 बाबा हांसपाक लागलो. “आगो, जादू न्हय, हें रसायणशास्त्र.”






 “रसायणशास्त्र म्हळ्यार कितें बाबा?”  चिन्नीन विचारलें.






 “आगो, वेगवेगळे नग एकठांय करतकच एक नवो नग जाता पळय,



 ताकाच रसायणशास्त्र म्हण्टात.”






 “केक करप म्हळ्यार रसायणशास्त्र तर?”






 “हय तर,” बाबान म्हणलें.


















 बाबान लोणी आनी साखर बरीच फेट फेट फेटली.



 मागीर चिन्नीक ताणें तातयां कशीं फोडप तें शिकयलें.



 फोडटा फोडटां एक तांतें चिन्नीच्या हातांतल्यान सकयल पडलें.






 “देवा म्हज्याऽऽऽ” चिन्नी आड्डलें.






 “आसूं तें, काडू नाका, जमीन पुसची मागीर.”






 चिन्नी तारेच्या फेटण्यान तांतयां फेटपाक लागलें.



 “आवयगे... हात दुखले म्हजे,” चिन्नी मात्शें वाजेलें.






 “बेस बरें फेटता तूं. खूब फेटल्यार केक बरो मोव,



 लुसलुशीत जाता आनी बरो फुगता.” बाबान म्हणलें.






 “आतां मगो मैदो, बेकींग पावडर आनी कोको



 एकरूप करून इल्लें मीठ घालुया.”















 “मीठ शें? विमल म्हणटलें केक खार जाला.”






 “आगो मीठ घालतकच केक आनीक



 बरो लागता आनी फुलताय बी.”















 “मागीर, हेंय बी रसायणशास्त्रूच न्ही?” चिन्नीन विचारलें.






 “सामकें खरें तुजें,” बाबान म्हणलें. निमणें केकाचें पीठ तयार जालें.






 तयार जाल्ल्या पिठाक पळोवन चिन्नीन म्हणलें. “आवयस, ओलें ओलेंच आनी कितलें पातळ! केक कसो दिसचना.”



 “आतां आमी केकाक ओव्हनान भाजून घेवया.” बाबान म्हणलें.












 “ओव्हन सुरू जालें की तें तापता. तापतकच केकांतली तांतयां शिजतात आनी केक घट्ट जाता. उदक आनी बेकींग पावडर एक जाले की भितर वायू जाता. वायू जालो की बुडबुडे तयार जातात आनी केक बरो ल्हव, मोव आनी लुसलुशीत जाता. भितर लोणी आनी दूध आसता म्हण ताका मोवसाण येता.”






 “आनी चॉकलेट?” चिन्नीक चॉकलेटीचेंच चड पडिल्लें.






 कोको पावडर आनी साखर जेन्ना एकजीव जातली



 तेन्ना भितरूच ताची चॉकलेट जातली.


















 इतल्यान बेकरींत केकाचो बरो घमघमीत वास सुटलो.



 चिन्नीन आनी बाबान हातमोजे घालून गरमागरम केक भायर काडलो.






 आतां बाबाक केक न्हिवसर मात्शें रावचें पडटलें.



 मागीरच ताचेर आयसींग घालून तो ताका सजयतलो.






 शाळा सुट्टकच चिन्नी आनी विमला बेकरी कडेन आयलीं.



 बाबा दारांतच राविल्लो.






 ‘सरप्राईज’ बाबान आनी चिन्नीन व्हडल्यान म्हणलें आनी दोगांय विमलाक



 घेवन भितर गेलीं. “वाडदिसाची हुनहुनीत परबीं विमला,”






 चिन्नीन विमलाच्या तोंडांत केकाचो कुडको घालीत म्हणलें.






 “आवयस, केक बरो जाला, पूण हो इतलो लुसलुशीत कसो जालो,” विमलान म्हणलें.






 “आमकां खबर आसा, कसो जालो तो? हय न्ही बाबा?”






 रसायणशास्त्र - बदलाचें शास्त्र



 
  
  
 



 
 
 
  रसायणशास्त्र
 
 
  :
 
 पदार्थ आनी तातूंत जावपी बदल हांचो अभ्यास.



 
 



 
  पदार्थ
 
 
  :
 
 वस्तू खातीर आनीक एक शब्द. संवसारांतली प्रत्येक गजाल पदार्था पसून तयार जाल्या. आनी प्रत्येक पदार्थ असंख्य अणू पसून तयार जाला. जाल्यार अणू तांच्या परसय ल्हान असंख्य परमाणू एकठांय येवन तयार जातात.



 
  
  
 



 
  
  
 



 
  
  
 



 
  
  
 



 
  रासायनीक
 
 
 
 
  प्रक्रिया
 
 
  :
 
 जेन्ना एका अणूच्या दोन परमाणूंचो संयोग जाता तेन्ना नवो अणू तयार जाता. हाका रासायनीक प्रक्रिया अशें म्हणतात.



 
  
  
 



 
  रसायणशास्त्र सगल्याक आसा :
 
 रसायणशास्त्र आमच्या भोंवतणीं सगल्याक आसा. आमी स्वास घेतात त्या हवेंत, न्हातना वापरतात त्या शाबवांत, आनी दुयेंत जातात तेन्ना घेतात त्या वखदांत, आनी आमच्या जेवणांत लेगीत.






 बेकिंगांतली रासायनीक प्रक्रिया
 
 






 
  1. उदक
 
 
 
 
  आनी
 
 
 
 
  मैदो
 
 
  :
 
 गंवांत ग्रुटेन नांवाचें एक प्रथीन आसता. जेन्ना मैद्यांत उदक भरसयतात, तेन्ना ग्लुटेन गोमा सारखें चिकट जाता. हाका लागून केकाच्या पिठाक चिकटपणा येता आनी केक बरो फुलता. ओव्हनांत घालून उकडटगीर ताका बरो आकार येता.






 
  2. बेकींग पावडर :
 
 जेन्ना बेकींग पावडर उदकांत भरसयतात तेन्ना कार्बन डाय ऑक्सायड वायू भायर सरता. हाका लागून बुडबुडे तयार जातात जे केक फुगपाक आनी बरो लुसलुशीत जापाक मदत करतात.












 
  3. तांतयां
 
 
  :
 
 जेन्ना केकांत घाल्लीं तांतयां शिजतात, तेन्ना ओलसाण तिगोवन दवरूनय तीं केकाक घटसाण दितात. फेटिल्लीं तांतयां बुडबुडे आडावन दवरतात जाका लागून केक ल्हव जाता.






 
  4. चॉकलेट :
 
 कोको पावडर कोडू आसता. पूण जेन्ना जाय तितलीच साखर आनी लोणी तातूंत भरसयतात तेन्ना ताची बरी चॉकलेट तयार जाता.

 विमलाचो केक इतलो लुसलुशीत कसो? (Konkani)



 चिन्नी आनी तिचो बाबा, तांच्या बेकरींत चिन्नीचे इश्टिणी खातीर केक करतात. केक इतले लुसलुशीत कशे जातात? ताकां कोण फुगयता? चला! सोदून काडुया.



 This is a Level 3 book for children who are ready to read on their own.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

